Komission asetus (EY) N:o 1056/97, annettu 11 päivänä kesäkuuta 1997, tieliikenteen valvontalaitteista annetun neuvoston asetuksen (ETY) N:o 3821/85 mukauttamisesta tekniikan kehitykseen (ETA:n kannalta merkityksellinen teksti)



Virallinen lehti nro L 154 , 12/06/1997 s. 0021 - 0021



KOMISSION ASETUS (EY) N:o 1056/97, annettu 11 päivänä kesäkuuta 1997, tieliikenteen valvontalaitteista annetun neuvoston asetuksen (ETY) N:o 3821/85 mukauttamisesta tekniikan kehitykseen (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tieliikenteen valvontalaitteista 20 päivänä joulukuuta 1985 annetun neuvoston asetuksen (ETY) N:o 3821/85 (1), sellaisena kuin se on viimeksi muutettuna komission asetuksella (EY) N:o 2479/95 (2), ja erityisesti sen 17 artiklan, sekä katsoo, että on tarpeen poistaa mahdollisuudet väärinkäytöksiin elektronisia tieliikenteen valvontalaitteita käytettäessä, asetuksen (EY) N:o 2479/95 nojalla niiden kaapeleiden suojaaminen, jotka liittävät valvontalaitteet lähettimeen, on pakollista, paitsi jos vastaava suojaus väärinkäyttöä varten taataan muulla tavalla (esimerkiksi elektronisella tarkkailulla kuten signaalien salauksella); sinetöidyllä jatkoksella varustettua kaapelia pidetään yhtenäisenä, kaikkiin sellaisiin ajoneuvoihin asennettujen valvontalaitteiden, jotka on otettu käyttöön ensimmäistä kertaa 1 päivän tammikuuta 1996 jälkeen, on oltava tämän asetuksen mukaisia, teollisuuden ja autojen valmistajien oli erittäin vaikeaa asentaa panssaroituja kaapeleita M1-luokan ja N1-luokan ajoneuvoihin, joissa nopeus- ja matkaimpulssit saadaan aikaan sisäänrakennetuilla tai ABS-antureilla. mainittuja antureita ei ole suunniteltu niin että niihin voi asentaa panssaroidun kaapelin; siksi on hyväksyttävä, että panssaroitu kaapeli ei ole pakollinen anturin ja adapterin välisessä kytkennässä vaan ainoastaan adapterin liittämisessä valvontalaitteeseen; siksi asetusta on muutettava vastaavasti, ja tässä asetuksessa säädetyt toimenpiteet ovat asetuksen (ETY) N:o 3821/85 mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 3821/85 liitteessä I olevan V luvun 5 kohtaan seuraavat kohdat: "Sovellettaessa tätä kohtaa M1-luokan ja N1-luokan ajoneuvoilla tarkoitetaan neuvoston direktiivin 70/156/ETY (*) liitteen II jaksossa A määriteltyjä M1-luokan ja N1-luokan ajoneuvoja. Niihin ajoneuvoihin, jotka on varustettu asetuksen mukaisilla ajopiirtureilla ja joita ei ole suunniteltu niin, että niiden matka- ja nopeusanturin ja valvontalaitteiden välille voidaan asentaa panssaroitu kaapeli, on kiinnitettävä adapteri mahdollisimman lähelle matka- ja nopeusanturia. Panssaroitu kaapeli on asennettava adapterin ja valvontalaitteiston välille. (*) EYVL N:o L 42, 23.2.1970, s. 1." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä kesäkuuta 1997. Komission puolesta Neil KINNOCK Komission jäsen (1) EYVL N:o L 370, 31.12.1985, s. 8 (2) EYVL N:o L 256, 26.10.1995, s. 8